Cuneiform Tablet KTS 1 17
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na im-dí-lim qí-bi-ma um-ma ú-zu-a-ma a-ma-kam i-dí-{d}IŠKUR e iq-bi₄-a-kum um-ma šu-ut-ma a-mur-IŠTAR KÙ.BABBAR ma-dam ú-ta-šé-er ú li-ba-kà lá i-pá-ri-id mì-ma li-ba-kà lá i-pá-ri-id ù a-na ta-ki-li ša i-dí-{d}IŠKUR lá i-ta-lá-ak a-na bu-ru-uš-ḫa-dum a-li-kam-ma ṭup-pí ša ší-bi a-du-ú ú-ša-áš-me-šu-nu a-na i-dí-{d}IŠKUR um-ma a-na-ku-ma té-er-tí im-dí-lim ta-áš-me-ma ki-lá-ma a ma-lá té-er-tí a-wi-lim lu-qú-sú lu ni-dí-in kà-lá-am lá i-mu-a um-ma a-na-ku-ma ma iš-tù-ma kà-lá-am lá ta-mu-ú iš-tí wa-ar-ki-tim KÙ.BABBAR 20 ma-na ša né-pu-šu bi₄-il₅ e-ri-um a-ta lá ta-lá-ak-ma li-bi a-wi-lim lá i-ma-ra-aṣ um-ma šu-ut-ma a-lá-ak-ma be-ú-lá-tí-a ú-ta-ar a-šu-mì ša a-mur-IŠTAR KÙ.BABBAR kà-mì-in a-mur-IŠTAR a-na ší-a-ma-tim ú-šé-bi₄-lá-mì-in a-na-ku áš-tù-pu-mì-in KÙ.BABBAR ša DAM.GÀR a-ṣé-ri-šu ta-ur-ma i-na KÙ.BABBAR šu-a-tí ú-šé-bi₄-il₅ a-ma a-du-ú ša-al